Laomedón (mytológia)

Laomedón alebo Láomedón (Laomedón), ) je v gréckej mytológii syn zakladateľa Tróje Ila a jeho manželky LeukippyHyginus, Fabulae 250. (alebo Eurydiky), predposledný trójsky kráľ. 

Laomedón bol preslávený svojou vierolomnosťou a tým, že nevedel dodržať svoje slovo. Raz sľúbil odmenu bohom Apollónovi a Poseidónovi za to, že mu pomohli na Diov rozkaz postaviť trójske hradby.Hyginus, Fabulae 89. Keď boli hotoví, odmenu im uprel a navyše ich s urážkami vyhnal.Homér, Iliada, 21,434. Bohovia preto zoslali na mesto trest: Poseidón zemetrasenie a morskú obludu, ktorá požierala ľudí a Apollón zoslal na krajinu mor.Apollodoros, Kronika, 2,5,9. Mesto sa podľa veštby mohlo vykúpiť jedine tým, že morskej oblude obetujú kráľovu dcéru Hésionu.

V tej dobe prišiel do mesta hrdina Herakles, ktorý bol ochotný Hésionu zachrániť, od jej otca však za to žiadal, aby mu dal vzácne kone,Apollodoros, Kronika, 2,5,9. ktoré dostal jeho starý otec od samotného Dia. Laomedón to bez meškania sľúbil, keď však obludu Herakles zabil a dcéru mu vyslobodil, svoj sľub opäť nedodržal.

Herakles prisahal pomstu. Keď po nejakej dobe skončila jeho služba u mykénskeho kráľa Eurysthea, vrátil sa k Tróji so šiestimi loďami,Diodoros, Bibliotheca historia, 4,32,2.mesto dobyl a Laomedonta a všetkých jeho synov zabil.Diodoros, Bibliotheca historia, 4,32,4. Pred smrťou sa zachránili len Tithón a Podarkes, ktorí už predtým padli do zajatia.

Podarkes bol neskôr Hésionou vykúpený a nazvaný Priamos, čo znamená "vykúpený", a stal sa Laomedontovým následníkom na trójskom tróne. Vládol až do dňa, kým slávnu Tróju nezničili achájske vojská.

 Referencie 

 Zdroje 



Kategória:Postavy gréckej mytológie